Царица се с царом договара...
Царица се с царом договара:
„А шта ће нам робовати робље?“
„Момци ће нам хeндeкe копати,
„А девојке ситан везак вести,
„А невесте танку пређу прести.

Царица се с царом договара:
„А шта ћемо робљу за вечеру? -
„Момци ће нам зелених коприва,
„А девојке медених колача,
„А невесте белих земичака.“

Царица се с царом договара:
„А гди ће нам кондисати робље?" -
„Момке ћемо у глогово трње,
„А девојке у меке душеке ,
„А невесте у шарен-поњаве.“

Извор 

Б.М. 1875. Српске народне песме. Панчево, Наклада и штампарија браће Јовановића. стр. 44.

Српска народна поезија
Бранко Мушицки - Српске народне песме
Женске народне песме